2
1 Nkinkaako, lutanzi kuli zyoonse, ndasungwazya kuti nkumbizyo, nkombyo, nkumbililo, alimwi kupa kulumba kuchitilwe bantu boonse, 2 kwa Baami alimwi aboonse bali mubweendelezi, kuchitila kuti tupone buumi bwaluumuno alimwi butontwede mubunaleza boonse akuzikatila. 3 Eechi nchibotu alimwi chilatambulika kunembo lyaLeza Mufutuli wesu. 4 Uulombozya kuti bantu bonse bafutulwe alimwi akusika kuluzibo lwasimpe. 5 Nkaambo kuli Leza umwi, alimwi kuli mwiiminini omwe waLeza a muntu, mwaalumi Kkilisito Jesu. 6 Wakalipa lwakwe mbuli muulo waboonse, mbuli bukamboni kuchiindi cheelede. 7 Nkaambo kamakanze aaya ndakasalilwa kuba mukambawusi akuba mutumwa - ndokwamba simpe, tandilokubeja pe - alimwi muyisi wa baMaasi mulusyomo a musimpe. 8 Nkinkaako, ndiyanda baalumi mumasena woonse bakombe alimwi banyampule maboko aasalala kakutakwe kunyema akukazyanya. 9 Munzila yomwe, bayelede kuzwata ingubo ntuloko, zipa buntu alimwi alikujata, kabatakwe masusu aalukidwe na ngolide na zyebeka na ingubo zidula, 10 pesi zyeelela banakazi aabo baamba bunaLeza kwiindila amilimu mibotu. 11 Mwanakazi uyelede kwiiya muchuumunizi amukulibombya koonse. 12 Tandizumizyi mwanakazi kuyisya na kubelesya bweendelezi aatala amwaalumio, pesi kupona muchuumunizi. 13 Nkaambo Adamu wakasanguna kulengwa, mpawo Eva. 14 Adamu takenwa pe, pesi mwanakazi nguwakeenwa alimwi wakaba mubisyi. 15 Nikubaboobo, uyofutulwa kwiinda mukuzyala bana, kuti bayinkilila mulusyomo a muluyando a mukusalazigwa aantomwe amunse wamiyeyo.